На основу члана 32. став 1. тачка 6. Закона о локалној самоуправи ("Службени гласник РС" број 129/07, 83/2014 – др.закон, 101/2016 – др.закон , 47/2018 и 111/2021-др.закон), члана 40. и члана 111. Закона о социјалној заштити ("Службени гласник РС" број 24/11) и члана 40. став. тачка 6. Статута општине Медвеђа ("Службени гласник града Лесковца" број 9/2019),

Скупштина општине Медвеђа на 9. седници одржаној дана 19.јуна 2023. године, доноси

ОДЛУКУ О ИЗМЕНИ И ДОПУНИ ОДЛУКЕ

О ПРАВИМА И УСЛУГАМА У ОБЛАСТИ СОЦИЈАЛНЕ ЗАШТИТЕ

НА ТЕРИТОРИЈИ ОПШТИНЕ МЕДВЕЂА

Члан 1.

У члану 5.Одлуке о правима и услугама у области социјалне заштите на територији општине Медвеђа ('' Службени гласник града Лесковца'' , број 37 /2016, 31/2018,9/2019 ,18/2019, 16/20, 51/2020, 7/2022), у ставу 2. додаје се тачка 17. која гласи:

'' Право на новчану помоћ по основу поласка детета у први разред основне школе''

Члан 2.

После члана 55. додаје се нови члан 55а који гласи:

'' Право на новчану помоћ по основу поласка детета у први разред основне школе

Право на новчану помоћпо основу поласка детета у први разред основне школе, остварује родитељ или старатељ под условом:

1) да има пребивалиште на територији општине Медвеђа

2) да је дете уписано у први разред основне школе.

Право из овог члана се реализује исплатом новчаних средстав у износу од 20.000.динара.

Захтев за остваривање овог права подноси се Центру за социјални рад Медвеђа који ће извршити исплату корисницима, а средства се обезбеђују из буџета општине Медвеђа.''

Члан 3.

Члан 51. став 1. мења се и гласи:

'' Право из овог члана се реализује исплатом новчаних средстава у износу од 50.000,00 динара''

Члан 4.

Ова одлука ступа на снагу осмог дана од дана објављивања у ''Службеном гласнику града Лесковца''.

СКУПШТИНА ОПШТИНЕ МЕДВЕЂА

06 Број: 06-43/2023/9 од 19.јуна 2023.године

ПРЕДСЕДНИК СКУПШТИНЕ

Станко Милошевић